ສະຫະລັດສະໜັບສະໜູນສະພາທະນາຍຄວາມລາວ ເພື່ອເພີ່ມການເຂົ້າເຖິງກົດໝາຍສຳລັບຜູ້ດ້ອຍໂອກາດ
ທຶນດັ່ງກ່າວນີ້ເປັນສ່ວນຫນຶ່ງຂອງແຜນງານການຊ່ວຍເຫຼືອທາງດ້ານກົດໝາຍ ສະໜັບສະຫນູນໂດຍອົງການພັດທະນາສາກົນຂອງສະຫະລັດ  ທີ່ຈັດຕັ້ງ ປະຕິບັດໂດຍມູນນິທິເອເຊຍ.
ໃນວັນທີ 28 ຕຸລາ ມື້ນີ້ຢູ່ທີ່ສໍານັກງານສານປະຊາຊົນນະຄອນຫຼວງວຽງຈັນ, ອົງການພັດທະນາສາກົນຂອງສະຫະລັດ ຫຼື USAID ໄດ້ສະໜັບສະໜູນທຶນ ມູນຄ່າ 525,164,000 ກີບ ໃຫ້ແກ່ສະພາທະນາຍຄວາມລາວ ໂດຍມີຜູ້ ຕາງໜ້າ USAID, ທ່ານ ໄມເຄິລ ຣອນນິ້ງ (Mr Michael Ronning ) ແລະຜູ້ຕາງໜ້າ ຈາກກະຊວງຍຸຕິທໍາເຂົ້າຮ່ວມເປັນສັກຂີພິຍານໃນພິທີເຊັນ ເອກະສານມອບ-ຮັບທຶນ ລະຫວ່າງ ທ່ານ ວໍລັດສະໝີ ສຸລິປະພັນ ຮອງປະທານສະພາທະນາຍ ຄວາມ ແລະ ທ່ານ ທອດ ວໍເຊວ, (Todd Wassel) ຜູ້ຕາງໜ້າມູນນິທິເອເຊຍ ທຶນດັ່ງກ່າວນີ້ເປັນສ່ວນຫນຶ່ງຂອງແຜນງານການຊ່ວຍເຫຼືອທາງດ້ານກົດໝາຍ ສະໜັບສະຫນູນໂດຍອົງການພັດທະນາສາກົນຂອງສະຫະລັດ ທີ່ຈັດຕັ້ງ ປະຕິບັດໂດຍມູນນິທິເອເຊຍ ສະພາທະນາຍຄວາມລາວ ຈະນໍາໃຊ້ທຶນນີ້ໃນ ສືບຕໍ່ ດໍາເນີນງານຂອງຫ້ອງການຊ່ວຍເຫຼືອທາງດ້ານກົດໝາຍ 17 ແຫ່ງ ຢູ່ໃນ ນະຄອນຫຼວງວຽງຈັນ, ຈໍາປາສັກ, ສະຫວັນນະເຂດ, ສາລະວັນ, ຫຼວງພະບາງ, ອຸດົມໄຊ, ໄຊຍະບູລີ ແລະ ແຂວງວຽງຈັນ ໃນພິທີດັ່ງກ່າວ ທ່ານໄມເຄິລ ໄດ້ເນັ້ນໃຫ້ເຫັນຄວາມສຳຄັນຂອງການ ຮ່ວມມືກັບມູນນິທິເອເຊຍ, ກະຊວງຍຸຕິທຳ ແລະ ສະພາທະນາຍຄວາມລາວ ເພື່ອສົ່ງເສີມການເຂົ້າເຖິງຄວາມຍຸຕິທໍາຂອງປະຊາຊົນ ໃນ ສປປ ລາວ ທ່ານກ່າວວ່າ: “ການສະຫນັບສະຫນູນທຶນດັ່ງກ່າວນີ້ ເປັນການຢັ້ງຢືນເຖິງ ຄວາມມຸ້ງໝັ້ນຂອງສະຫະລັດຕໍ່ລັດຖະບານ ສປປ ລາວ ພາຍໃຕ້ກອບການ ເປັນຄູ່ຮ່ວມມືແບບກວມລວມຮອບດ້ານລະຫວ່າງສອງປະເທດ ເພື່ອສົ່ງເສີມ ນະໂຍບາຍການສ້າງລັດທີ່ຄຸ້ມຄອງດ້ວຍຕົວບົດກົດໝາຍໃນລາວ ອົງການພັດ ທະນາສາກົນຂອງສະຫະລັດ ມີຄວາມມຸ້ງໝັ້ນທີ່ຈະສືບຕໍ່ສະຫນັບສະຫນູນ ແລະ ຄຽງຄູ່ກັບລັດຖະບານລາວ ” ແຜນງານການຊ່ວຍເຫຼືອທາງດ້ານກົດໝາຍ ມີເປົ້າຫມາຍຊ່ວຍລັດຖະບານລາວ ບັນລຸຕາມເປົ້າໝາຍ ດັ່ງລະບຸໄວ້ຢູ່ໃນແຜນພັດທະນາເສດຖະກິດ-ສັງຄົມແຫ່ງຊາດຄັ້ງທີ 9 ແລະ ລວມທັງການສ້າງລັດທີ່ຄຸ້ມຄອງດ້ວຍຕົວບົດ ກົດໝາຍ ມາຮອດປັດຈຸບັນ, ອົງການພັດທະນາສາກົນຂອງສະຫະລັດ ມູນນິທິ ເອເຊຍ ແລະສະພາທະນາຍຄວາມລາວ ໄດ້ເປີດຫ້ອງການຊ່ວຍເຫຼືອ ທາງດ້ານກົດໝາຍ 17 ຫ້ອງການ ຊຶ່ງໄດ້ເຮັດໃຫ້ປະຊາຊົນຫລາຍຄົນ ສາມາດເຂົ້າເຖິງການຊ່ວຍເຫຼືອທາງດ້ານກົດໝາຍໂດຍບໍ່ເສຍຄ່າ ນອກຈາກໂຄງການນີ້, ສະຫະລັດຍັງມີການຮ່ວມມືກັບ ສປປ ລາວ ໃນອີກຫຼາຍຂະ ແຫນງການ ເຊັ່ນ ສຶກສາ, ສາທາລະນະສຸກ ແລະ ໂພຊະນາການ, ສົ່ງເສີມການຄ້າ ແລະ ການລົງທຶນ, ແລະ ການຕ້ານ ແລະ ສະກັດກັ້ນການຄ້າມະນຸດເປັນຕົ້ນ